CELEX: 62014CN0120
Language: da
Date: 2014-03-29 00:00:00
Title: Sag C-120/14 P: Appel iværksat den 29. marts 2014 af Christoph Klein til prøvelse af dom afsagt af Retten (Første Afdeling) den 21. januar 2014 i sag T-309/10, Christoph Klein mod Europa-Kommissionen

16.6.2014   
            
            
               DA
            
            
               Den Europæiske Unions Tidende
            
            
               C 184/12
            
         Appel iværksat den 29. marts 2014 af Christoph Klein til prøvelse af dom afsagt af Retten (Første Afdeling) den 21. januar 2014 i sag T-309/10, Christoph Klein mod Europa-Kommissionen
   (Sag C-120/14 P)
   2014/C 184/16
   Processprog: tysk
   
      Parter
   
   
      Appellant: Christoph Klein (ved Rechtsanwälte H.-J. Ahlt og M. Ahlt)
   
      De andre parter i appelsagen: Europa-Kommission og Forbundsrepublikken Tyskland
   
      Appellanten har nedlagt følgende påstande
   
   
               —
            
            
               Rettens dom af 21. januar 2014 i sag T-309/10 ophæves.
            
         
               —
            
            
               Det fastlås, at Kommissionen ved ikke at have truffet afgørelse i den beskyttelsesklausulprocedure, der har verseret siden 1998 for det anfægtede medicinske udstyr, har tilsidesat sine forpligtelser i henhold til direktiv 93/42 og EU-retten og derved umiddelbart påført appellanten en skade.
            
         
               —
            
            
               Kommissionen tilpligtes at betale appellanten erstatning for den påførte, endnu ikke beregnede, skade.
            
         
               —
            
            
               Kommissionen tilpligtes at betale sagens omkostninger.
            
         
               —
            
            
               Subsidiært ophæves Rettens dom af 21. januar 2014 i sag T-309/10, og sagen hjemvises til Retten.
            
         
      Anbringender og væsentligste argumenter
   
   Retten har gennem en forkert anvendelse af bestemmelserne om forældelsesfrist for krav, der støttes på Unionens ansvar uden for kontraktforhold, tilsidesat statuttens artikel 46, idet den ikke tog hensyn til, at en imødekommet ansøgning om retshjælp for så vidt angår afbrydelse af forældelsesfristen kan sidestilles med et sagsanlæg.
   Endvidere har Retten tilsidesat artikel 8 og 18 i direktiv 93/42 (1), idet den antog, at artiklerne udelukker hinanden. De to bestemmelser kan snarere anvendes samtidig. Rettens antagelse er desuden ikke blevet tilstrækkeligt begrundet.
   Endvidere har Retten tilsidesat EU-retten, idet den fejlagtigt ikke anså den af de tyske myndigheder indledte procedure for at være en beskyttelsesklausulprocedure.
   Varigheden på over ti år af Kommissionens procedure udgør en tilsidesættelse af artikel 41 i chartret om grundlæggende rettigheder og af princippet om god forvaltningsskik. Dette punkt har Retten med urette ikke behandlet.
   Endelig er sagsbehandlingen ved Retten behæftet med procedurefejl. Retten har således ikke taget hensyn til flere dokumenter, der bekræfter appellantens argumenter. Tilsvarende har Retten ganske enkelt set bort fra Europa-Parlamentets fremstilling og retlige argumenter, hvilke appellanten gengav i sine anbringender.
   
      (1)  Rådets direktiv 93/42/EØF af 14.6.1993 om medicinsk udstyr (EFT L 169, s. 1).